bangkok, gebeure, gesin |
omf, thai |
Uiteindelik! Het hierdie week tyd gekry om vir Kiekies 'n nuwe enjin in te sit. Hopelik sal ons nou weer kan voort-blog sonder die gemorspos wat die ou stelsel nie kon uithou nie. Soos die Engelse sê: Watch this space!
MIT se Scratch is 'n baie oulike manier om kinders te leer om te programmeer. Hier is Cobus se eerste projek.Gebruik links en regs knoppies om te bestuur, jy het net drie lewens. Wees gewaarsku.
Saterdag kon ons die nuwe kantoorfasiliteite van Kanok Bannasan met 'n groot gejuig inwy. Ons het vooraf almal woes afgestof en opgetooi en goeters agter ander goeters weggesteek om reg te staan vir die 350 gaste wat ons uitgenooi het. Onder twee groot tente wat in die pad voor ons gebou opgeslaan is, is daar toe gesing en gebid en verskeie spietse gemaak. Nadat ons spannetjie 'n finale koor-item gelewer het, is die lint amptelik geknip. Ons was almal lekker moeg, maar vol dankbaarheid.